Klokočina

Klokočina je mestská časť a sídlisko nachádzajúce sa v Nitre. Má približne 26 000 obyvateľov, pričom najväčší počet ľudí žije v panelovej zástavbe a je situovaná v juhozápadnej časti mesta. Typickou črtou sídliska sú panelové domy, ktoré boli budované v 70-tych až 90-tych rokoch 20. storočia. Nachádzajú sa tu však aj rodinné domy, najmä na najvyššej časti Klokočiny. Mylne sa do Klokočiny zahŕňa aj susedná mestská časť Diely (obsahujúca ulice Na Hôrke, Murániho ulica, Viničky, Zvolenská ulica, Dunajská ulica, Tokajská ulica, Rýnska ulica a Jatabinová ulica.

Osou mestskej časti je Hviezdoslavova trieda, ktorej súčasťou je štvorprúdová cesta. V súčasnosti je Klokočina najväčším sídliskom v Nitre s približne 26000 obyvateľmi. Klokočina je neobyčajná tým, že je vystavaná na kopci a z vrcholu Klokočiny je výhľad na celé mesto.

Sídlisko bolo známe vysokou kriminalitou a počtom vrážd v 90-tych rokoch, avšak stále sa potýka s problémami a má najvyššiu kriminalitu v okrese. Najčastejšie sa jedná o obchod s drogami, majetkovú a násilnú kriminalitu.

Najväčšie ulice
 Novomeského (2 579 obyvateľov)
 Čajkovského (1 982 obyvateľov)
 Petzwalova (1 693 obyvateľov)
 Škultétyho (1 631 obyvateľov)

Časti 
Klokočina sa rozdeľuje na tri hlavné časti, a to:

Klokočina I
Tvorí ju bytová zástavba ohraničená ulicami Mikovíniho, Alexyho, Pražská a Hviezdoslavova trieda. Ulice: Alexyho, Bazovského, Benkova, Borodáčova, Jurkovičova, Mikovíniho

Klokočina II
Tvorí ju bytová zástavba ohraničená ulicami Mikovíniho, Partizánska, Kmeťova a Hviezdoslavova trieda. Ulice: Beethovenova, Bellova, Bizetova, Čajkovského, Kmeťova, Partizánska

Klokočina III
Tvorí ju bytová zástavba ohraničená ulicami Dolnočermánska, Golianova, Kmeťova a Hviezdoslavova trieda. Ulice: Novomeského, Baničova, Dolnočermánska, Golianova, Jedlíkova, Kmeťova, Matičná, Nedbalova, Petzwalova, Škultétyho

Klokočina IV (Prameň, Lukov Dvor)
Tvorí ju zástavba rodinných domov ohraničená ulicami Jarocká a Edisonova. Ulice: Bystrá, Edisonova, Horská, Jarocká, Južný Prameň, Krištáľová, Lukov Dvor, Monsiňora Vágnera, Pokojná, Pramenistá, Priezračná, Rybničná, Studničná, Ulica Wolfganga Kempelena, Za Kaštieľom

Dostupnosť

Školy a voľnočasové aktivity 
 Materské školy (MŠ Alexyho, MŠ Bazovského, MŠ Beethovenova, MŠ Benkova, MŠ Čajkovského, MŠ Novomeského)
 Základné školy (ZŠ Beethovenova, ZŠ Benkova, ZŠ Sv. Marka, ZŠ Škultétyho)
 Stredné školy (Gymnázium Golianova 68)
 Cirkevné centrum voľného času Rodinka

Záchranné zložky 
 Hasičská zbrojnica

Športové strediská 
 Mestská hala (multifunkčná hala s fitnescentrom)
 Hokejová hala Klokočina (hala s ľadovou plochou)
 Hokejbalové a futbalové ihrisko v areáli Cirkevného centra voľného času Rodinka
 Športové areály základných a stredných škôl cez deň voľne prístupné

Zdravotná a sociálna starostlivosť 
 Poliklinika Klokočina
 Centrum pre seniorov

Obchody 
 Billa, Lidl, Kaufland, COOP Jednota, Nitrazdroj
 Family centrum (DM, Takko, Deichmann, Okay, Sportissimo, Kik)
 Obchodné centrum SANDOKAN

Doprava 
V rámci sídliska premáva 17 liniek MHD Nitra: 2, 4, 6, 7, 9, 10, 11, 13, 17, 22, 24, 26, 30, 32, 33 a 99. Od jari do jesene premáva z Klokočiny aj cyklobusová linka C35 do parku Sihoť a k Nemocnici Sv. Svorada na Zobore. Nachádza sa tu 18 zastávok, a to: Bizetova, Čajkovského, Edisonova, Golianova, Kmeťova, Lukov dvor, Mestská hala, Mikovíniho, Nedbalova, Nitrianska, Partizánska, Poliklinika Klokočina, Popradská, Prameň, Pražská, Rázc. Kmeťova, ZŠ Škultétyho a Žilinská.

Nachádza sa tu niekoľko stanovíšť taxislužieb.

Parkovanie na sídlisku je bezplatné, v budúcnosti sa plánuje zavedenie rezidentského systému parkovania.

Galéria

Referencie 

 
Mestské časti Nitry
Sídliská na Slovensku